Os cristians vlacos antes d'estar pravoslavians u greco ortodoxos por influencia d'os eslavos u Costantinoble debeban mantener un cristianismo tradicional d'os antigos romans (igual como os udis d'o Caucaso manteneban un cristianismo tradicional sin clero). Este cristianismo debeba estar trasmeso tradicionalment més per leyendas que por a conoixencia d'a biblia. Os feitos d'os martirs (Sângeorz, Sânmedru), chunto con faciendas y personaches tanto d'o nuevo testamento]] (Sântãmãria, Sâmpietru), como d'o viello (os santos) fuoron combinaus en una especie de mitolochía popular, con os santos esdevenindo como dioses con a mesma traza que en a mitolochía griega.